user
Lebelela temana e lego ka mo tlase gomme o arabe potšišo ka morago ka leleme le le swanago le temana:  Temana Mark Ruffalo e lego Bruce Banner / Hulk: Ramahlale yo a lego setswerere sa tša santshe yoo e lego gore ka lebaka la go ba kotsing ya mahlasedi a gamma, o fetogafetoga sebata ge a galefa goba a ferekana. Ruffalo, yo a bego a naganwa go bapala Banner go The Incredible Hulk pele Edward Norton a tšea karolo, o ile a kgethwa ka morago ga gore ditherišano magareng ga Marvel le Norton di senyege. Mabapi le go tšeelwa legato ga Norton, Ruffalo o itše, "Ke mogwera wa Ed, gomme ee, yeo e be e se tsela e botse ya go dira dilo tšeo ka moka. Eupša kamoo ke bonago dilo ka gona ke gore Ed o mphile karolo ye. Ke e lebelela e le Hamlet wa moloko wa-ka". Mabapi le semelo seo, o itše, "Ke monna yo a katanago le mahlakore a mabedi a gagwe ka noši - lefsifsi le seetša - gomme selo se sengwe le se sengwe seo a se dirago bophelong bja gagwe se hlatselwa ka ditaba tša taolo. Ke gotše ke bogetše mananeo a Bill Bixby a thelebišene, ao ke bego ke nagana gore e be e le tsela e nago le dintlha ka botlalo le ya kgonthe ya batho ya go lebelela Hulk. Ke rata gore karolo yeo e na le dika tšeo". Mabapi le lefelo la Hulk sehlopheng, Ruffalo o itše, "O swana le yo mongwe wa bao ba bapalago le yena bao ba sa kgonthišegago gore ba nyaka go ba sehlopheng sa bona. Ke motho yo a sa tsebego seo a se dirago. Go bjalo ka ge eka, 'E fo fo lahlela pomo ya seatla bogareng bja sehlopha gomme re holofele gore e tla ba e botse!" Ye ke pontšho ya mathomo yeo go yona sebapadi seo se bapalago Banner gape se bapalago Hulk. Ruffalo o boditše makasine wa New York gore: "Ke tloga ke thabile. Ga go na motho yo a kilego a bapala Hulk ka go lebanya; ka mehla ba be ba dira CGI. Ba tla dira seswantšho sa go emiša go sepela sa Avatar. Ka gona ke tla bapala karolo ya Hulk. Seo e tla ba se se thabišago". Mohuta wa 3D wo o dirišitšwego go hlama mmele wa Hulk o be o bopilwe ka morago ga moagi wa mmele wa Long Island le monna wa go apola diaparo Steve Romm, mola sefahlego sa Hulk se be se bopilwe ka morago ga Ruffalo. Go bopa lentšu la Hulk, lentšu la Ruffalo le ile la kopanywa le la Lou Ferrigno le ba bangwe; le ge go le bjalo, le mola woo Hulk a  boletšego fela go wona ke ("Puny god.") e be e filwe ke Ruffalo feela. Ruffalo o ile a hwetša diranta tše dimilione tše pedi go ya go tše tharo bakeng sa filimi yeo.  Potšišo: Ke mang yo a ilego a bapala Bruce Banner/Hulk?
assistant
Mark Ruffalo